চট্টগ্রাম প্রেস ক্লাবের নেতৃত্বে সালাহউদ্দিন-দেবদুলাল
চট্টগ্রাম প্রেস ক্লাবের দ্বি-বার্ষিক নির্বাচনে দৈনিক ইত্তেফাকের চট্টগ্রাম ব্যুরো প্রধান সালাহউদ্দিন মো. রেজা সভাপতি এবং দৈনিক পূর্বদেশের সহকারি সম্পাদক দেবদুলাল ভৌমিক সাধারণ সম্পাদক নির্বাচিত হয়েছেন। 







শনিবার সকাল ৯টা থেকে বিকাল ৪টা পর্যন্ত ভোটগ্রহণ করা হয়। গণনা শেষে রাতে নির্বাচনী দায়িত্বপ্রাপ্ত কর্মকর্তারা ফলাফল ঘোষণা করেন। নির্বাচনে ১৫টি পদের বিপরীতে ৩১জন প্রার্থী অংশ নেন।




অন্যান্য পদে বিজয়ীরা হলেন, সিনিয়র সহসভাপতি পদে চ্যানেল আই’র ব্যুরো প্রধান ফরিদ উদ্দিন চৌধুরী, সহসভাপতি পদে এটিএন বাংলার মনজুর কাদের মনজু, যুগ্ম সাধারণ সম্পাদক পদে দৈনিক যুগান্তরের ব্যুরো প্রধান শহীদুল্লাহ শাহরিয়ার, অর্থসম্পাদক পদে রাশেদ মাহমুদ, সাংস্কুতিক সম্পাদক নাসির উদ্দিন হায়দার(দৈনিক সমকাল), ক্রীড়া সম্পাদক এম সরওয়ারুল আলম সোহেল (বাংলা নিউজ),গ্রন্থাগার সম্পাদক কুতুব উদ্দিন (সমকাল),সমাজসেবা ও আপ্যায়ন সম্পাদক আল রাহমান (বাংলা নিউজ),প্রচার ও প্রকাশনা সম্পাদক খোরশেদুল আলম শামীম। 
এছাড়া কার্যকরি সদস্যের ৪ টি পদে নির্বাচিতরা হলেন- জসিম চৌধুরী সবুজ, মোয়াজ্জেমুল হক, মো. আইয়ুব আলী ও মঞ্জুরুল আলম মঞ্জু।

চট্টগ্রাম প্রেস ক্লাবের দ্বি-বার্ষিক নির্বাচনে দৈনিক ইত্তেফাকের চট্টগ্রাম ব্যুরো প্রধান সালাহউদ্দিন মো. রেজা সভাপতি এবং দৈনিক পূর্বদেশের সহকারি সম্পাদক দেবদুলাল ভৌমিক সাধারণ সম্পাদক নির্বাচিত হয়েছেন।